open-index/open-wikipedia-markdown huggingface dataset:
A Dream Is a Wish Your Heart Makes

"**A Dream Is a Wish Your Heart Makes**" (בעברית: "**חלום הוא משאלת קסם**" או "**חלום הוא משאלה שהלב יוצר**") הוא שיר בלדת פופ מתוך הסרט "סינדרלה" של חברת וולט דיסני משנת 1950. השיר נכתב והולחן על ידי מאק דייוויד, אל הופמן וג'רי ליווינגסטון, אשר כתבו את כל השירים בסרט. השיר מושר בסרט על ידי סינדרלה שמעודדת את חבריה החיות לעולם לא להפסיק לחלום, כאשר בגרסת המקור של הסרט השיר בוצע על ידי איילין וודס, ובגרסת הדיבוב העברי הוא בוצע על ידי טל אמיר.

גרסת המקור של השיר הוקלטה בהוליווד ב-26 באוקטובר 1949, כאשר הוא שוחרר לראשונה ב-4 בפברואר 1950 כחלק מפסקול הסרט שנמכר על ידי חברת התקליטים "תקליטי RCA". התמה של השיר מזכירה את השירים "When You Wish Upon a Star" מתוך הסרט "פינוקיו" ו-"Once Upon a Dream" מתוך הסרט "היפהפייה הנרדמת".

## דירוגים ברשימות

## עיבודים בולטים
* בשנת 1991 השיר בוצע על ידי מייקל בולטון, כחלק מהאלבום החזותי "Simply Mad About the Mouse: A Musical Celebration of Imagination".
* בשנת 2005 השיר בוצע על ידי מעגל הכוכבים של ערוץ דיסני, כאשר הוא הופץ דרך האלבום "Disneymania 4".
* בשנת 2005 השיר בוצע על ידי קימברלי לוקה, כאשר הוא הופץ כחלק מהמהדורה החדשה של פסקול הסרט.
* בשנת 2006 השיר בוצע על ידי לינדה רונסטאדט, כאשר הוא הופץ דרך האלבום "Walt Disney Records Archive Collection Volume 2".
* בשנת 2015 השיר בוצע בסרט "סינדרלה" המשמש כעיבוד לייב אקשן לסרט המקורי, כאשר בו ביצעה את השיר בגרסת המקור לילי ג'יימס, ובגרסה העברית משי קלינשטיין.
* בשנת 2015 השיר בוצע על ידי ראשל אן גו, כחלק מקידום עיבוד הלייב אקשן של הסרט המקורי.
* בשנת 2015 השיר בוצע על ידי ג'סי ווארה, כחלק מהאלבום "We Love Disney".
* בשנת 2016 השיר בוצע על ידי סברינה קרפנטר כמיקס יחד עם השיר "So This is Love".
* בשנת 2020 השיר בוצע על ידי דמי לובאטו ומייקל בובלה כחלק מהמשדר "Disney Family Singalong".

## ראו גם
* When You Wish Upon a Star
* Once Upon a Dream

## קישורים חיצוניים

## הערות שוליים

קטגוריה:סינדרלה (זיכיון)
קטגוריה:שירי דיסני
קטגוריה:שירי לינדה רונסטאדט
קטגוריה:שירים באנגלית
קטגוריה:שירים מסרטי קולנוע
קטגוריה:שירים על חלומות
קטגוריה:בלדות משנות ה-1950
קטגוריה:בלדות פופ
קטגוריה:סינגלים בהוצאת וולט דיסני רקורדס
קיוטרה

מחוז **קיוטרה** (באנגלית, בסוואהילי: **Kyotera**) הוא אחד ממחוזותיו האדמיניסטרטיביים של האזור המרכזי במדינת אוגנדה.

## מיקום
המחוז גובל במחוז מאסאקה מצפון מזרח, ברפובליקה המאוחדת של טנזניה מדרום, במחוז ראקאי ממערב ובמחוז לוואנגו מצפון מערב. מטה המחוז יושב בעיר קאסאלי. עיר הבירה והעיר הגדולה של המחוז היא קיוטרה.

## רקע
במקור נחשב המחוז לחלק ממחוז ראקאי. ב-1 ביולי 2017, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז.

## אוכלוסייה
קצב גידול האוכלוסייה הוא 1.48% בשנה. כ-80% מתושבי המחוז גרים באזורים כפריים.

## קישורים חיצוניים

* 

## הערות שוליים

קיוטרה
המשרד לאושר עילאי

**המשרד לאושר עילאי** (באנגלית: **The Ministry of Utmost Happiness**) הוא הרומן השני של הסופרת ההודית ארונדהטי רוי, שראה אור בשנת 2017, עשרים שנה לאחר ספר הביכורים שלה, אלוהי הדברים הקטנים. הספר תורגם ל־50 שפות, כולל אורדו והינדי. הספר תורגם לעברית על ידי צילה אלעזר לידיעות ספרים בשנת 2020.

## תקציר העלילה
הרומן שוזר יחד את סיפוריהם של אנשים שמנווטים כמה מהפרקים האפלים והאלימים ביותר בהיסטוריה ההודית המודרנית, החל מרפורמת קרקעות שהדיחה חקלאים עניים ועד שריפת הרכבות של גודרה  בשנת 2002 והתקוממות קשמיר. הדמויות בספר מייצגות את מכלול החברה ההודית וכוללות את אַנג'וּם, אישה אינטרסקסית (מקאסטת ההיג'רה) שמתגוררת בבית קברות. טילו, אדריכלית מרדנית והגברים שאהבו אותה, בהם מוסא, אהוב ואהוב־לשעבר, מאהב ומאהב־לשעבר ובעל הבית של טילו, מחזר לשעבר וסוכן ריגול בקאבול כיום. הסיפור משתרע על פני עשרות שנים ומיקומים, אך בעיקר מתרחש בדלהי ובקשמיר.

## פרסים והוקרה
* 2017 פרס ספרות הינדית 
* 2017 - מועמד ברשימה הארוכה של פרס מאן בוקר
* 2017 - מועמד סופי בפרס מעגל מבקרי הספרות הלאומי 

## הערות שוליים

קטגוריה:ספרות הודית
קטגוריה:ספרי 2020
קטגוריה:ספרי ידיעות ספרים
קטגוריה:רומנים (סוגה ספרותית)
הר בראון (ארץ הנסיכה אליזבת)

**הר בראון** (באנגלית: **Mount Brown**) הוא פסגה סלעית מוארכת, הבולטת מעל מישור הקרח האנטארקטי, בארץ הנסיכה אליזבת, שבאנטארקטיקה.

ההר ממוקם 320 קילומטרים ממזרח לגבעות וסטפולד; ו-160 קילומטים דרומית - דרום-מזרחית מכף פנק.

גובהו של ההר 1,982 מטרים מעל פני הים.

## היסטוריה
### גילוי ומיפוי ההר

ההר מופה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, בעונת המחקר (הקיץ האנטארקטי) 1946–1947.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של לוטננט זוטר (Lieut. Junior Grade) אדוארדו פ. בראון (Eduardo P. Brown), מצי ארצות הברית, שהיה קצין צילום (photographic officer) של המחלקה המערבית (the Western Group) של משלחת החקר במהלך מבצע קפיצה לגובה.

## לקריאה נוספת

• Niels Bohr Institute, **[https://www.nbi.ku.dk/english/research/pice/projects/mount-brown-antarctica-climate-record/ An Antarctic climate record from Mount Brown, East Antarctica] **

## קישורים חיצוניים
* הר בראון באתר הסקר הגאולוגי של ארצות הברית
* הר בראון באתר הגאזט האנטארקטי של ממשלת אוסטרליה
* הר בראון באתר הגאזט האנטארקטי המשווה SCAR של ממשלת אוסטרליה
* הר בראון באתר peakbagger
* הר בראון באתר peakery (מרחקים לאתרים סמוכים)

## הערות שוליים

בראון
Baby on Baby

**Baby on Baby** הוא אלבום הבכורה של הראפר האמריקאי דה-בייבי. האלבום יצא לאור ב-1 במרץ 2019, על ידי חברות התקליטים SCMG ואינטרסקופ רקורדס. מתוך האלבום יצאו שני סינגלים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי דה-בייבי
קטגוריה:אלבומים שהופקו על ידי קוביטס
קטגוריה:אלבומי פלטינה בארצות הברית
קטגוריה:אלבומי חברת אינטרסקופ רקורדס
הר בראון (קולומביה הבריטית)

**הר בראון** (באנגלית: **Mount Brown**) הוא הר בהרי הרוקי הקנדיים, בפרובינציית קולומביה הבריטית שבקנדה.

גובהו של ההר 2,791 מטרים מעל פני הים, והוא מתנשא לגובה של 513 מטרים מעל סביבתו.

ההר ממוקם ממערב למעבר אתבסקה.

מוצאו של הנהר פרייזר מצוי למרגלות ההר.

## היסטוריה
### הטיפוס על ההר

הראשון שטיפס לפסגת ההר היה חוקר הטבע והבוטנאי דייוויד דאגלס (David Douglas), בשנת 1827.

### מיתוס הוקר ובראון

דאגלס סבר שגובהו של ההר 4,876 מטרים מעל פני הים, ובשל טעות זו סברו כי הר זה, והר הוקר הסמוך, הם הפסגות הגבוהות ביותר בהרי הרוקי (מיתוס "הוקר ובראון").

### מקור השם

דאגלס קרא להר על שמו של הבוטנאי רוברט בראון, שהיה האחראי הראשון על הגנים הבוטניים של המוזיאון הבריטי.

השם אומץ רשמית ב-5 באפריל 1921.

## ראו גם

* הוקר ובראון

## לקריאה נוספת

• Gerry Shea, **[https://books.google.co.il/books?id=R5th17LIQLAC&pg=PA101&lpg=PA101&dq=%22Mount+Brown%22+%22British+Columbia%22&source=bl&ots=dbFgHaqz_Z&sig=ACfU3U0XSy4anHF1RVNSxqENQXwlrIjQng&hl=en&sa=X&ved=2ahUKEwj6nqvwyrnqAhUF2KQKHWOEBEU4ChDoATAEegQIBhAB#v=onepage&q=%22Mount%20Brown%22%20%22British%20Columbia%22&f=false Mountain Treks in British Columbia]**, P 101

• Dave Birrell, **[https://books.google.co.il/books?id=OaB-yf_MJXMC&pg=PA34&lpg=PA34&dq=%22Mount+Brown%22+%22British+Columbia%22&source=bl&ots=zN-z2_3Ibq&sig=ACfU3U1DqSuwF0RSoq0Sj8A0EGwI1c3m5Q&hl=en&sa=X&ved=2ahUKEwj6nqvwyrnqAhUF2KQKHWOEBEU4ChDoATAFegQIBRAB#v=onepage&q=%22Mount%20Brown%22%20%22British%20Columbia%22&f=false 50 Roadside Panoramas in the Canadian Rockies]**, P 34

• Emerson Sanford, Janice Sanford Beck, **[https://books.google.co.il/books?id=FUxJbZhdlIoC&pg=PA94&lpg=PA94&dq=%22Mount+Brown%22+%22British+Columbia%22&source=bl&ots=F1ASL2txx0&sig=ACfU3U3fjtxYQGTx894_EqIafK0D277CrQ&hl=en&sa=X&ved=2ahUKEwj6nqvwyrnqAhUF2KQKHWOEBEU4ChDoATAIegQICRAB#v=onepage&q=%22Mount%20Brown%22%20%22British%20Columbia%22&f=false Historic Hikes to Athabasca Pass, Fortress Lake & Tonquin Valley]**, P 94

• Collie, N. (1899), **[https://www.jstor.org/stable/1774823?seq=1 Exploration in the Canadian Rockies: A Search for Mount Hooker and Mount Brown]**, The Geographical Journal, 13(4), 337-355. doi:10.2307/1774823

## קישורים חיצוניים

* הר בראון באתר ממשלת קולומביה הבריטית
* הר בראון באתר "אנציקלופדיית ההרים הקנדית"
* מידע היסטורי על הר בראון ועל מיתוס הוקר ובראון
* הר בראון באתר peakfinder
* מפת אזור הר בראון
* תרשים הנוף הנשקף מהר בראון באתר peakvisor
* מזג אוויר נוכחי מעודכן בהר בראון
** תחזית מזג אוויר עדכנית ארוכת טווח עבור הר בראון
** תחזית מזג אוויר עדכנית ארוכת טווח עבור הר בראון (לפי גבהים)
** סטטיסטיקות מזג אוויר עבור הר בראון

## הערות שוליים

הוקר ובראון
בראון
בראון
Kirk

**Kirk** (בעברית: **קירק**) הוא אלבום האולפן השני של הראפר האמריקאי דה-בייבי. האלבום יצא לאור ב-27 בספטמבר 2019, על ידי חברות התקליטים אינטרסקופ רקורדס ו-SCMG. מתוך האלבום יצאו שלושה סינגלים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דה-בייבי
קטגוריה:אלבומים שהופקו על ידי לונדון און דה טראק
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בארצות הברית
קטגוריה:אלבומי חברת אינטרסקופ רקורדס
אגם הצללים

**אגם הצללים** הוא ספר פנטזיה ישראלית לנוער. זהו ספרה השני של הסופרת רוני גלבפיש.

התאומות הג'ינג'יות יערה ותמר הן בנות לשבט עתיק ומסתורי שנקלעות להרפתקה בין חיות פרא ויצורי כשף. זוהי פנטזיה המתרחשת בין מערות אפלות לראשי הרים נישאים. העלילה מתרחשת בארץ ישראל בכנרת, לאורך הירדן ועד חופי ים המלח.

## פרסים
הספר זכה בפרס דףדף לספרות ילדים, בעיטור הצטיינות של כתב העת המקוון "הפנקס", בפרס "גריפון הזהב" של אתר "הספרייה הפנטסטית" ובפרס גפן לשנת 2016.

## דמויות
;בני סהר
***יערה** - אחותה התאומה של תמר, בת 13, ג'ינג'ית, קנוקנות הכנפיים שלה בצבע ירוק.
***אייר** - אחיהן הגדול של התאומות יערה ותמר, בן 16.
***נגה** - אימם של יערה, תמר ואייר. מלכת בני הסהר. בתה של אליה. כנפיה סגולות.
***אליה** - אימה של נגה, מלכת בני הסהר הקודמת.
***יפתח** - אביהם של יערה, תמר ואייר.
***טל** - ידיד של יערה.
***סיוון** - ידידה של יערה.
***ינץ** - מורה בנהרא.
***נרי** - אחיה של נגה, בנה של אליה. יש שבר קטן בקצה העליון של כנפו השמאלית.
***עפרי** - ידידה של אייר ולומדת בכיתתו, מתלמדת אצל ספרן הלילה על מנת להיות הספרנית הבאה.
***צופית** - מורתן של תמר ויערה.
***חבצלת** - יריבתה של יערה והתלמידה המועדפת על צופית.
***אזדרכת** - המיילדת של תמר ויערה, התאהבה ביפתח וניסתה לגנוב את תמר בלידת השניים (מתה בסוף הספר)

;
;בני רשף
***תמר** - אחותה התאומה של יערה, בת 13, ג'ינג'ית, קנוקנות הכנפיים שלה בצבע זהב, בת זוגו של שחף
***שחף** - בן 16. הילד האחרון של השבט נכון לזמן הספר, בן זוגה של תמר 
***ענת** - מנהיגתם של בני רשף, פגשה את תמר ועזרה לה להגיע לשבט בני רשף 
***יוראי** -בן רשף, יוצר בולענים ובסוף הספר כלא את תמר במערה

## יצורים קסומים
* **ננסי נשייה** - גובהם פחות ממטר, פניהם דמויות אנוש אבל ללא חוטם. חסרי זיכרון לטווח ארוך וזיכרונם נמחק לאחר שהם ישנים בכל יום. חלקם נוטים לנחור כחזירים. כולם שווים, אין להם מנהיג. רואים בכולם אויבים פוטנציאלים ולכן תוקפים את כולם. לא יודעים לשחות.
* **רפאים** - מתנאים לגובה שלושה מטרים.
* **חיריקים** - חרקים תבוניים.
* **דולמנים** - אבנים מדברים המדברים בחרוזים.

## כישופים של בני סהר
הכשפים בספר מבוססים על משפטים מתוך שירה עברית מודרנית. לדוגמה, הכשפים הבאים של בני סהר:
***"כי סערת עליי"** - כישוף היוצר סערה.
***"ומה שרתח ובער בבת אחת הוקרר"** - מבטל את הסערה.
***"זה כבד העולם באגל טל. זו רשת"** - כישוף כובל.
***"שוא חומה אצור לך, שוא אציב דלתים!"** - כישוף המתיר את הכישוף הכובל.
***"והיה בדברי אבק של שקר"** - שבועת בני סהר.
***"כל שנבקש לו יהי"** - כישוף שמגשים מה שמישהו מייחל שיקרה.
***"התשמע קולי, רחוקי שלי"** - לחש המזיז שולט בחפצים.
***"ושקט שקט, הס"** - לחש הגורם לדממה.
***"בתכול השמיים, בגובה כי רב, כבר שטו אלפיים דגים של זהב"** - לחש הגורם להופעה של דגים בשמיים."

## לקריאה נוספת
* רוני גלבפיש, **אגם הצללים**, דג זהב, 2015

## קישורים חיצוניים
* , מצעד היצירות האכותיות לילדים ולילדות לשנת 2015 – חלק 2, הפנקס, 29.12.15
* , אות גריפון הזהב 2015, הספרייה הפנטסטית, 1.1.2016
* 
* , אתר הסופרת, בית מלאכה לכתיבה
* , הספר באתר עברית

## הערות שוליים

2020 07
קטגוריה:ספרי פנטזיה
קטגוריה:יצירות זוכות פרס גפן
Legends Never Die

***Legends Never Die*** (בעברית: "**אגדות לעולם לא מתות**") הוא אלבום האולפן השלישי של הראפר האמריקאי ג'וס וורלד. האלבום יצא לאור ב-10 ביולי 2020, על ידי חברות התקליטים אינטרסקופ וגרייד איי. מתוך האלבום יצאו שישה סינגלים.

זהו אלבום האולפן הראשון שיוצא לאחר מותו של וורלד ב-8 בדצמבר 2019. האלבום הגיע היישר אל המקום הראשון במצעד הבילבורד 200.

## רקע
בינואר 2020, חודש לאחר מותו של ג'וס וורלד, דווח כי לפחות אלפיים שירים הוקלטו לפני פטירתו של הראפר. 26 מתוכם הודלפו ב-SoundCloud על ידי המשתמש "". הלייבל של ג'וס, "גרייד איי", ומשפחתו פרסמו הצהרה בנוגע למוזיקה שלו שטרם פורסמה:

ב-4 במאי 2020, חברתו של ג'וס, אלי לוטי, התייחסה לאלבום תחת השם "The Outsiders", אותו תכנן וורלד להעניק לאלבומו הבא. עם זאת, חברת התקליטים ומשפחתו בחרו לדחות את האלבום ולשנות את שמו ל-Legends Never Die. ב-7 ביולי 2020, הוכרז באופן רשמי על צאת האלבום. יומיים לאחר הכרזת האלבום, המנהל של ג'וס ליל ביבי רמז על מהדורת דלוקס, לאחר שהמעריצים דרשו שירים נוספים.

## קידום
"Righteous", הסינגל המוביל מתוך האלבום, יצא ב-24 באפריל 2020. "Tell Me U Luv Me" בהשתתפות טריפי רד, יצא ב-29 במאי 2020, כסינגל השני מתוך האלבום. "Life's a Mess", בהשתתפות הלסי, יצא ב-6 ביולי 2020, כסינגל השלישי של האלבום. מאוחר יותר באותו היום, פורסם סרטון טיזר לאלבום. "Come & Go" בהשתתפות מפיק ה-EDM מרשמלו יצא ב-9 ביולי, כסינגל הרביעי מתוך האלבום. הסינגל החמישי מתוך האלבום, "Wishing Well", נשלח לרדיו הקצבי העכשווי ב-28 ביולי 2020. "Smile", בהשתתפות דה ויקנד, יצא ב-7 באוגוסט 2020, כסינגל השישי מתוך האלבום.

## רשימת רצועות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ג'וס וורלד
קטגוריה:אלבומים באנגלית
קטגוריה:אלבומים שהתפרסמו לאחר מות מבצעיהם
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי זהב בממלכה המאוחדת
קטגוריה:אלבומי חברת אינטרסקופ רקורדס
מרקורי קומיוטר

**מרקורי קומיוטר** (באנגלית : **Mercury Commuter**) היא מכונית סטיישן מתוצרת חטיבת מרקורי בקונצרן המכוניות האמריקאית **[[פורד]]**, אשר יוצרה בין השנים 1962–1957 ובין השנים 1968–1964 בארצות הברית

## נתונים
* מנוע קדמי
* מנוע בנזין
* סוג הנעה : הנעה אחורית
* דגמי "מרקורי קומיוטר" צולמו לעשרות לסרטי קולנוע
### תאוצות (דגמים 4 דלתות)
* תאוצה בין 0–100 קמ"ש היא 9.3 שניות (מנוע 6,384 סמ"ק המפיק 254 כ"ס המשודך לתמסורת ידנית, שנת 1965)
* תאוצה בין 0–100 קמ"ש היא 10.7 שניות (מנוע 6,384 סמ"ק המפיק 254 כ"ס המשודך לתמסורת אוטומטית, שנת 1965)
* תאוצה בין 0–100 קמ"ש היא 8.5 שניות (מנוע 6,384 סמ"ק המפיק 304 כ"ס המשודך לתמסורת ידנית, שנת 1965)
* תאוצה בין 0–100 קמ"ש היא 9.2 שניות (מנוע 6,384 סמ"ק המפיק 304 כ"ס המשודך לתמסורת אוטומטית, שנת 1965)
* תאוצה בין 0–100 קמ"ש היא 7.5 שניות (מנוע 6,384 סמ"ק המפיק 335 כ"ס המשודך לתמסורת ידנית, שנת 1965)
* תאוצה בין 0–100 קמ"ש היא 8.8 שניות (מנוע 6,384 סמ"ק המפיק 335 כ"ס המשודך לתמסורת אוטומטית, שנת 1965)

## תצורות
* 2 דלתות + חלק תחתון נפתח של דלת אחורית - סטיישן
* 4 דלתות + חלק תחתון נפתח של דלת אחורית - סטיישן

## דורות "מרקורי קומיוטר"
* דור ראשון - יוצר בין השנים 1962-1957
* דור שני - יוצר בין השנים 1968-1964

## גלריה

קובץ:MERCURY COMMUTER dutch licence registration AM-75-80 pic1.JPG | "מרקורי קומיוטר"
קובץ:MERCURY COMMUTER dutch licence registration AM-75-80 pic2.JPG | "מרקורי קומיוטר"
קובץ:1957 Mercury Commuter 4-door HT.jpg | "מרקורי קומיוטר", שנת 1957
קובץ:1957 Mercury Commuter.jpg | "מרקורי קומיוטר", שנת 1957
קובץ:65 Mercury Commuter (6089232459).jpg | "מרקורי קומיוטר", שנת 1965
קובץ:The Nun - 1960 Mercury Commuter (2982491716).jpg | "מרקורי קומיוטר", שנת 1960
קובץ:65 Mercury Commuter (6087365447).jpg | "מרקורי קומיוטר", שנת 1965


## ראו גם
* מרקורי פארק ליין
* מרקורי מטאור

## קישורים חיצוניים

* אתר מרקורי הבינלאומי
* 
* 

## הערות שוליים

קטגוריה:דגמי מכוניות שהושקו ב-1957
קטגוריה:מכוניות סטיישן
קטגוריה:מכוניות אמריקאיות
קומיוטר
דוכן הנשיקות 2

**דוכן הנשיקות 2** (באנגלית: **The Kissing Booth 2**) הוא סרט קומדיה רומנטי לנעורים אמריקאי שבוים על ידי הבמאי וינס מרצ'לו עם תסריט שנכתב על ידו ועל ידי ג'יי ארנולד. הסרט המהווה המשך ישיר לסרט "דוכן הנשיקות". הסרט מבוסס על רומן ההמשך "The Kissing Booth 2: Going the Distance" מאת בת' ריקלס, ומככבים בו ג'ואי קינג, ג'ואל קורטני וג'ייקוב אלורדי.

הסרט עלה לשידור בנטפליקס ב-24 ביולי 2020.

## תקציר העלילה
כשאל אוונס מתחילה את שנת לימודיה בכיתה י"ב, היא מנסה לנהל מספר משימות במקביל, ביניהם ניהול מערכת יחסים בשלט רחוק עם בן-זוגה, נואה פלין, ותכנון עתידה עם חברה הטוב ביותר, אבל כשהיא מתיידדת עם נער חדש בכיתתה, הכל עלול להשתנות.

## צוות השחקנים
* ג'ואי קינג - **שלי "אל" אוונס**
* ג'ואל קורטני - **לי פלין**
* ג'ייקוב אלורדי - **נואה פלין**
* מייסי ריצ'רדסון-סלרס - **קלואי**
* טיילור זקהאר פרז - **מרקו**
* מולי רינגוולד - **גברת פלין**
* מייגן יאנג - **רייצ'ל**
* מורנה ויסר - **מר פלין**
* ביאנקה בוש - **אוליביה**
* קרסון וייט - **בראד אוונס**

## הפקה
בפברואר 2019 הוכרז שג'ואי קינג, ג'ואל קורטני וג'יקוב אלורדי ישובו לגלם את דמויתיהם מהסרט הראשון, כשוינס מרצ'לו יביים עם תסריט שכתב לצידו של ג'יי ארנולד. במאי 2019, מייסי ריצ'רדסון-סלרס וטיילור פרז הצטרפו לצוות השחקנים של הסרט, ואושר שמייגן יאנג, קרסון וייט ומולי רינגוולד ישובו לגלם את דמויותיהם.

צילומי הסרט הסתיימו באוגוסט 2019.

## הפצה
הסרט עלה לשידור ב-24 ביולי 2020, בכל הפלטפורמות של שירות הזרמת המדיה "נטפליקס".

## פרסים
* פרס בחירת הקהל לסרט הקומדיה של שנת 2020 (2020)

## קישורים חיצוניים
* 

## הערות שוליים

קטגוריה:נטפליקס: סרטים
קטגוריה:סרטי 2020
קטגוריה:סרטי המשך אמריקאיים
קטגוריה:סרטי נעורים אמריקאיים
קטגוריה:סרטי קומדיה אמריקאיים
קטגוריה:סרטים אמריקאיים משנת 2020
קטגוריה:סרטים רומנטיים
Cineflix

**Cineflix Media** היא חברת הפקות והפצת מדיה קנדית. מטה החברה ממוקם במונטריאול, קוויבק, קנדה, עם סניפים בטורונטו, ניו יורק, לונדון ודבלין.

## חברות בת
* Cineflix Rights בבריטניה, אחראית להפצה בינלאומית של תכנים;
* Cineflix Studios האחראים להפקה, מימון משותף והפצה של תסריטים לארצות הברית, קנדה והשווקים הבינלאומיים;
* Cineflix Productions, חברת ההפקה והפיתוח הטלוויזיונית, בסיסה בטורונטו ובניו יורק.
* Buccaneer Media, חברת הפקות שהפיקה תוכניות כמו מרצ'לה.
## הפקות מקור בולטות
* תעופה בחקירה
* מרצ'לה
* טהרן

## קישורים חיצוניים
* 
* 

## הערות שוליים

קטגוריה:קנדה: טלוויזיה
Lush Life

"**Lush Life**" הוא סינגל של הזמרת-יוצרת השוודית זארה לארסון. השיר יצא ב-5 ביוני 2015 בהוצאת חברות התקליטים טן מיוזיק גרופ, אפיק רקורדס וסוני מיוזיק אנטרטיינמנט. השיר מופיע כסינגל המוביל של אלבום האולפן השני של זארה לארסון, *[[So Good (אלבום של זארה לארסון)|So Good]]*. השיר נכתב על ידי אמנואל אברהמסון, מרכוס ספרמנש, ניאה, פלודין וצ'אל, כריסטוף באום ואימאן קונטה אולטן והופק על ידי פרדו וצ'וקו.

נכון לאוגוסט 2023, השיר הושמע למעלה מ-813 מיליון פעמים ביוטיוב, ולמעלה מ-1.2 מיליארד פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי זארה לארסון
קטגוריה:שירים באנגלית
קטגוריה:שירים על כסף
קטגוריה:שירים עם נושאים פמיניסטיים
קטגוריה:שירי אלקטרופופ
קטגוריה:סינגלים שהגיעו למקום הראשון בשוודיה
קטגוריה:שירי יהלום בפולין
קטגוריה:שירי יהלום בצרפת
קטגוריה:סינגלים בהוצאת אפיק רקורדס
המיטב (אלבום של שלום חנוך)

**שלום חנוך - המיטב** הוא אלבום אוסף המאגד שירים בולטים שהקליט הזמר שלום חנוך במהלך כל הקריירה שלו. האלבום יצא לאור בשנת 2006.

המארז מקיף את הקריירה של חנוך החל משנות ה-60 ועד האלבום שהוציא לפני יציאת המארז, אלבום ההופעה "יציאה", המשותף לו ולמשה לוי.

## רשימת רצועות

קטגוריה:אלבומי שלום חנוך
קטגוריה:אלבומים בעברית
אדסל וילאג'ר

**אדסל וילאג'ר** (באנגלית : **Edsel Villager**) היא מכונית סטיישן, אשר יוצרה על ידי חטיבת **Edsel**  בקונצרן המכוניות האמריקאית **[[פורד]]** בין השנים 1960–1958
## סדרות
* סדרה ראשונה - יוצרה בשנת 1958
* סדרה שנייה - יוצרה בשנת 1959
* סדרה שנייה - יוצרה בשנת 1960

## נתונים
* יוצרו 11,884 יחידות
* 2 תצורות מושבים : 6 נוסעים, 9 נוסעים
* 4 דלתות + חלק תחתון נפתח של דלת אחורית + חלון אחורי רחבי נפתח כלפי מעלה
* מנוע קדמי
* מנוע בנזין
* סוג הנעה : הנעה אחורית
* קיבולת מכל דלק : 75.8 ליטר

## גלריה

קובץ:1958 Edsel Villager - Spruce Green Metallic and White (2016).jpg | "אדסל וילאג'ר", שנת 1958
קובץ:59 Edsel Villager (9131752192).jpg | "אדסל וילאג'ר", שנת 1959
קובץ:1959 Edsel Villager (35539727336).jpg | "אדסל וילאג'ר", שנת 1959
קובץ:1958 Edsel Villager.jpg | "אדסל וילאג'ר", שנת 1958
קובץ:1959 Edsel Villager (18841368299).jpg | "אדסל וילאג'ר", שנת 1959
קובץ:1959 Edsel Villager front.jpg | "אדסל וילאג'ר", שנת 1959
קובץ:1959 Edsel Villager rear.jpg | "אדסל וילאג'ר", שנת 1959
קובץ:1959 Edsel Villager dashboard.jpg | "אדסל וילאג'ר", שנת 1959 - מבט לתא הנהג ולוח מחוונים

## ראו גם
* אדסל ברמודה
* אדסל ראונדאפ
* אדסל סיטיישן
* אדסל קורסייר

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1958
קטגוריה:מכוניות סטיישן
קטגוריה:מכוניות אמריקאיות
וילאג'ר
אסלן בז'ניה

**אסלן גאורגיאביץ' בז'ניה** (באבחזית: **Аслан Гьаргь-иҧа Бжьаниаq**; נולד ב־6 באפריל 1963) הוא פוליטיקאי אבחזי, אשר כיהן כנשיאה של אבחזיה בין השנים 2020 עד שנת 2024.
## ביוגרפיה
בז'ניה נולד ב־6 באפריל 1963 בכפר טאמיש אשר שוכן במחוז אוצ'מצירה. בשנת 1985 סיים את לימודיו באוניברסיטה.

## קריירה מוקדמת

בין 1991 ל־1993 עבד בז'ניה בשירות הביטחון הלאומי של אבחזיה. בשנת 1994 הוא הפך לאיש עסקים במוסקבה. בשנת 1998 סיים את לימודיו באקדמיה לכלכלה לאומית במוסקבה. בין ה־1 בינואר 2009 ל־24 בפברואר 2010, שימש בז'ניה כיועץ של שגרירות אבחזיה במוסקבה.

ב־23 בפברואר 2010, לאחר בחירתו מחדש של נשיא אבחזיה, סרגיי בגאפש, הוא מינה את בז'ניה לראש שירות הביטחון הממלכתי, במקום אייורי אשובה. לאחר מותו של בגאפש בשנת 2011, יורשו אלכסנדר אנקאב מינה אותו מחדש.

ג'ניה הפך לאחד ממנהיגי האופוזיציה באבחזיה, ונחשב למועמד מועדף בבחירות לנשיאות שנקבעו ביולי 2019. חודשיים לפניהן, הוא אושפז בבית חולים במוסקבה במצב קשה, בשל כמות גדולה של כספית ואלומיניום שהתגלתה בדמו.

ב־2020 הוא ניצח בבחירות לנשיאות, ומונה לנשיא אבחזיה.

ב-19 בנובמבר 2024 התפטר מתפקידו לאחר הסכם עם מפגינים שהסתערו על בניין הפרלמנט המקומי.

## קישורים חיצוניים

## הערות שוליים

קטגוריה:נשיאי אבחזיה
קטגוריה:מעוטרי עיטור הידידות (רוסיה)
קטגוריה:ילידי 1963
אידיאולוג'יק

**אידיאולוג'יק** הייתה חברת פרסום דיגיטלי ישראלית שהוקמה בשנת 1999. החברה הייתה חלוצה בתחומה, ופעלה בתחום הפרסום הדיגיטלי בישראל במשך מספר שנים. בתקופת השיא של החברה, הועסקו בה ובחברות הבת שלה כ-120 עובדים, והיקף פעילותה השנתי הגיע לכ-30 מיליון דולר.

## תולדות החברה
אידיאולוג'יק הוקמה על ידי שלושה שותפים ישראלים בשם דורון טל, ינון לנדנברג ואמיר נתן. בשנת 2001 רכשו ינון ודורון את חלקו של אמיר בחברה. לאחר זמן קצר רכשה רשת הפרסום הבינלאומית פובליסיס, 51% מהחברה.

אידיאולוג'יק ניהלה עבור לקוחותיה פעילויות שיווקיות ופרסומיות עם שימוש בכלים טכנולוגיים וקריאייטיביים. החדשנות אותה הציגה החברה באה לידי ביטוי במספר מהלכים אסטרטגיים וכניסה לתחומים חדשים טרם הפיכתם לנפוצים, כגון - כניסה לתחום הווידאו כבר בשנת 2004 (מספר שנים לפני תחילת הפעילות של יוטיוב, לדוגמה), הפרדת תחומי המדיה והקריאייטיב והקמת חברה בת מתמחה לתחום המדיה והקמת מחלקת מדיה חברתית כבר בשנת 2006.

בין לקוחות החברה שניהלו קמפיינים באמצעות אידיאולוג'יק: החברה המרכזית ליצור משקאות קלים, HP, אורנג', דלק מערכות רכב, נסטלה, קוקה-קולה ברוסיה וP&G באירופה.

בזכות היצירתיות והחדשנות של החברה, זכתה החברה בפרסים בתחרויות מקומיות ובינלאומיות.

בשנת 2013 החליטה פובליסיס למזג את אידיאולוג'יק לתוך פעילות יתר יחידות הקבוצה בישראל.

בשנת 2014 מייסדי אידיאולוג'יק, ינון לנדנברג ודורון טל, תבעו את קבוצת פובליסיס העולמית ואת בעלי הקבוצה מוריס לוי.

## הערות שוליים

קטגוריה:משרדי פרסום בישראל
קטגוריה:ישראל: חברות שהוקמו ב-1999
ליאנטונדה

מחוז **ליאנטונדה** (באנגלית, בסוואהילי: **Lyantonde**) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, ליאנטונדה.

## מיקום
המחוז גובל במחוז סאמבאבולה מצפון, במחוז בוקומנסימבי מצפון מזרח, במחוז מחוז לוואנגו ממזרח, במחוז ראקאי מדרום ובמחוז קירוהורה ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא ליאנטונדה.

## רקע
במקור נחשב המחוז לחלק ממחוז ראקאי. ב-1 ביולי 2007, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. 

מקור השם ליאנטונדה, הוא גברת זקנה (בשם נטונדה) שנהגה להשתזף בסלע בולט באזור המחוז. אנשי המקום נהגו להסביר לתיירים כיצד מגיעים ממקום למקום בעזרת הגברת המשתזפת, במשפט 'Ejjinja lya Ntonde' שמשמעותו 'בסלע של נטונדה'. 

רבים מתושבי המחוז סובלים ממחלות מלריה, שלשול, איידס, סיבוכים בלידה, מוות אימהי ודלקות בדרכי הנשימה.

## כלכלה
מקור הפרנסה העיקרי של מרבית תושבי המחוז הוא חקלאות, וכולל גידול בננה, שעועית מצויה, תירס, תפוח אדמה, בטטה, קסאווה, דוחן, אורז, דורה, פולי קפה, טבק, וניל, מנגו, אננס, עגבנייה ופסיפלורה. מקור פרנסה נוסף של תושבי המחוז הוא גידול מקנה.

## אוכלוסייה
קצב גידול האוכלוסייה הוא 2.85% בשנה. כ-85% מתושבי המחוז גרים באזורים כפריים.

## קישורים חיצוניים

* 

## הערות שוליים

ליאנטונדה
מנסה סוגברה

**מנסה דמוקאנה סוגברה** (באנגלית: **Manasseh Damukana Sogavare**; נולד ב-17 בינואר 1955) הוא היה ראש ממשלת איי שלמה בין 24 באפריל 2019 ל–2 במאי 2024. הוא מילא את תפקיד זה גם בין השנים 2000–2001, בין השנים 2006–2007, ובין 2014 ל-2017. לפני שהתמנה לראש ממשלה, כיהן סוגברה בפרלמנט של איי שלמה החל משנת 1997.

סוגברה, חבר הכנסייה האדוונטיסטית של היום השביעי, נולד ב, במחוז  של פפואה גינאה החדשה. הוריו הם מיסיונרים מחויסאול  שבאיי שלמה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:איי שלמה: פוליטיקאים
קטגוריה:ילידי 1955
גסטון בראון

**גסטון אלפונסו בראון** (באנגלית: **Gaston Alphanso Browne**; נולד ב-9 בפברואר 1967) הוא ראש הממשלה ושר האוצר של אנטיגואה וברבודה מאז 2014., מטעם 'מפלגת העבודה'. לפני שנכנס לפוליטיקה, היה בנקאי ואיש עסקים. בראון נשוי בשנית לחברת הפרלמנט מריה בירד-בראון (ילידת 1991) ולזוג שני ילדים. לבראון שלושה צאצאים מנישואיו הקודמים. 

## קישורים חיצוניים

## הערות שוליים

קטגוריה:אנטיגואים
קטגוריה:אנטיגואה וברבודה: פוליטיקה
קטגוריה:ילידי 1967
פרי סאטורן

**פרי ארתור סאטולו** (באנגלית: **Perry Arthur Satullo**; נולד ב-25 באוקטובר 1966) הידוע יותר בשם הבמה שלו, **פרי סאטורן** הוא מתאבק אמריקאי. מאז שערך את הבכורה שלו בשנת 1990, סאטורן הופיע בארגוני ההיאבקות המובילים בעולם: Extreme Championship Wrestling (ECW), World Championship Wrestling (WCW), World Wrestling Federation (WWF) ו-Total Nonstop Action Wrestling (TNA). הוא היה אלוף הזוגות של ECW, אלוף הזוגות של WCW, אלוף הטלוויזיה של WCW, אלוף אירופה של ה-WWF ואלוף ההארדקור של ה-WWF.

## ביוגרפיה

סאטולו התגייס לצבא ארצות הברית לארבע שנים בגיל שבע עשרה, כשלפני שפתח בקריירת ההיאבקות הוא סיים תואר ראשון.

## חיים אישיים

סאטולו נשוי לליסה מארי קוהלמייר מאז יוני 2009, כאשר הוא נישא שלוש פעמים קודם לכן.

באפריל 2004, סאטולו היה מעורב בתקרית שבה שני גברים היו במהלך אונס בחורה, כאשר הוא בא לעזרת האחרונה. הוא הדף את הגברים, אך נורה בעורפו ובכתפו הימנית במהלך התקרית. לאחר תקרית זו, סאטולו התמכר למתאמפטמין ואף היה חסר בית במשך שנתיים וחצי. כמו כן, הוא נעדר מהופעות באופן ציבורי, כשאפילו משפחתו וחבריו לא ידעו אודותיו. הוא הופיע מחדש בשנת 2010, כשהודיע שהוא נגמל מהתמכרותו.

## אליפויות והישגים

* **הישגים בארגון ההיאבקות 3XWrestling**
** אליפות ההיאבקות הטהורה של 3XW (פעם אחת)

* **הישגים בארגון ההיאבקות Extreme Championship Wrestling - ECW**
** אליפות הזוגות של ECW (פעם אחת)  - עם ג'ון קרונוס

* **הישגים בארגון ההיאבקות Impact Pro Wrestling - IPW**
** אליפות הזוגות של IPW (פעם אחת)  - עם ג'יימס ג'פרייס

* **הישגים בארגון ההיאבקות International Wrestling Federation - IWF**
** אליפות IWF במשקל בינוני (פעמיים)
** האליפות הצפון אמריקאית של IWF (פעם אחת)
** אליפות הזוגות של IWF (פעם אחת)  - עם טרה רייזינג

* **הישגים בהיכל התהילה של New England Pro Wrestling**
** מחזור 2018

* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-47 מתוך 500 המתאבקים הטובים ביותר לשנת 1999
** PWI דירג אותו במקום ה-89 מתוך 100 הזוגות הטובים ביותר  - עם ג'ון קרונוס

* **הישגים בארגון ההיאבקות United States Wrestling Association - USWA**
** אליפות הזוגות של USWA (פעם אחת)  - עם ג'ון קרונוס

* **הישגים בארגון ההיאבקות World Championship Wrestling - WCW**
** אליפות הזוגות של WCW (פעמיים)  - עם רייבן (1) וכריס בנואה
** אליפות הטלוויזיה של WCW (פעם אחת)

* **הישגים בארגון ההיאבקות World Wrestling Entertainment - WWE**
** האליפות האירופית של ה-WWF (פעם אחת)
** אליפות ההארדקור של ה-WWF (פעם אחת)

* **הישגים בארגון ההיאבקות Universal Championship Wrestling**
** האליפות האוניברסלית במשקל כבד (פעם אחת)

## קישורים חיצוניים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-WCW
קטגוריה:אמריקאים שנולדו ב-1966
קירבי

**קירבי** הוא התעתיק העברי לשם **Kirby** באנגלית.

קטגוריה:שמות משפחה
קטגוריה:שמות פרטיים
תיאטרון אסטרדה של מוסקבה

**תיאטרון האסטרדה הממלכתי של מוסקבה** (ברוסית: **Московский государственный театр эстрады**) הוא תיאטרון במוסקבה, נוסד בשנת 1954. מאז 1961 הוא ממוקם בבית הממשלה בברסנבסקיה נברז'ניה. ישנן הצגות של התיאטרון עצמו ושל להקות אחרות. זהו גם מקום לקונצרטים של אמני אסטרדה. האולם של התיאטרון מיועד ל-1,300 איש.

## היסטוריה
לאחר סגירת האולם למוזיקה במוסקבה בשנת 1936, נותרה אסטרדה של הבירה ללא מקום קבוע להופעות. תיאטרון המגוון במוסקבה נפתח ב-5 ביוני 1954 בכיכר סאדובו טריומפלנאיה, שם שכנו בעבר מסעדת "אלקדדר" ותיאטרון הסאטירה. את הפתיחה יזמה קבוצה של אמני פופ במוסקבה בראשות ניקולאי סמירנוב-סוקולסקי. סמירנוב-סוקולסקי תמיד רצה ליצור תיאטרון בו יעלו מופעי פופ תיאטרליים.

בפברואר 1961, התיאטרון עבר לבית הממשלה לברסנבסקיה נברז'ניה.

## מודרניות
בשנת 1997 מינה ראש עיריית מוסקבה, יורי לוז'קוב, מינה את גנאדי חזנוב לתפקיד המנהל האמנותי של התיאטרון. עם הגעתו לתיאטרון, הרפרטואר השתנה, התזמורת פורקה, הופעות של בדרנים חדלו מלהיות בראש סדר העדיפויות, במקום זאת החלו להעלות מופעים דרמטיים שהועלו על ידי התיאטרון של אנטון צ'כוב וקומיקאים עזבו בהדרגה את התיאטרון. הוא נפתח ובשל חוסר הפופולריות שלו, האולם הקטן במפעל "קרסני אוקטברסקי" נסגר כמעט מיידי. תיאטרון האסטרדה ספג ביקורת בגלל פרסום מוגזם. התיאטרון עצמו נותר ממלכתי, אך האתר גם התחיל להיות מושכר. לטענת המתנגדים, חזאנוב, כמנהל האמנותי של התיאטרון, נוקט במדיניות קשה, ויוצר תנאים לא טובים להופעתם של אמנים פופולריים כמו סרגיי פנקין, יבגני פטרוסיאן, יפים שיפרין.

## קישורים חיצוניים

* 

## הערות שוליים

קטגוריה:מוסקבה: תיאטראות
נוף מושלג

**נוף מושלג** (בהולנדית: **Landschap met sneeuw**) הוא ציור בצבעי שמן של הצייר ההולנדי וינסנט ואן גוך, שנוצר בשנת 1888. זוהי אחת מהיצירות הראשונות של הצייר בעיר ארל, בה הוא צייר כמה מיצירותיו הנודעות ביותר. כמו כן, זוהי אחת מלפחות עשר יצירות של ואן גוך המתארות נוף מושלג. בציור מתוארים נופי מישור לה קרו וגבעות מונטמג'ור ברקע.

## אודות היצירה
ואן גוך יצר את נוף מושלג בגיל 35 בארל שבדרום צרפת. בתקופה זו הצייר יצר את יצירותיו הנודעות ביותר. ארל הייתה שונה מאזורים אחרים שבהם התגורר הצייר, כגון פריז וערים שונות בהולנד. אנשי ארל היו כהי שיער ועור, והם דיברו צרפתית שנשמעה יותר כמו ספרדית. האזור היה משופע בצבעים בהירים ובנופים מגוונים, ממישורים להרים.

כשהצייר הגיע לארל בפברואר 1888, העיירה הייתה מכוסה בשלג עקב טמפרטורות נמוכות באופן חריג לאזור. כשהוא התחיל לצייר את הנוף, השלג כבר התחיל להפשיר. ציור זה הוא אחד מהראשונים שואן גוך צייר בארל. ב-24 בפברואר באותה שנה הצייר שלח לאחיו, תיאו, מכתב שבו סיפר כי הוא הצליח להשלים שלושה ציורים ביום ואחד מהם עם נוף מושלג. הציור מתאר את נוף מישור לה קרו ואת גבעות מונטמג'ור. עין הצופה נמשכת ישר לכביש המתחיל בחלק השמאלי התחתון של הציור וממשיך לכיוון הגבעות, העצים וההרים שברקע. ואן גוך השתמש ביצירה בציור קווים אופקיים כדי להדגיש את המישור המתואר, אולם הוא השתמש בקווים אנכיים ליצירת הכביש באופן המשרה מתח בין הרכיבים השונים בציור. ביצירה נעשה שימוש בצבעים כדי לתאר את הנוף המושלג; לבן וסגול עבור השלג, חום ירוק וכחול עבור השלוליות שנוצרו משלג שנמס וצהוב עבור הדשא. הנוף מודגש על ידי הגגות האדומים ברקע ועל ידי האיש והכלב המטיילים בשדה.

ואן גוך הושפע מהדפסי העץ היפניים בציוריו עם הנוף המושלג. למרות זאת, הוא עדיין עשה שימוש במוטיבים הולנדיים לתיאור הנוף המושלג. הוא השתמש בצבעים כהים לחזית היצירה ובכחול להדגשת השמיים. השוני מהאמנות ההולנדית מתבטא בכך שואן גוך מיעט לצייר את השמים. רוב הציור מתמקד בשדה הרחב, וניתן אף לחשוב כאילו ואן גוך עצמו הלך אחרי האיש והכלב בשדה. מספר ימים לאחר השלמת היצירה התרחשה סופת שלגים נוספת באזור, והאמן צייר ציור נוסף של נוף מושלג אך בפחות פירוט מיצירה זאת.

בספטמבר 2017, נשיא ארצות הברית דונלד טראמפ ורעייתו מלאניה טראמפ ביקשו מהנהלת מוזיאון סולומון ר. גוגנהיים לשאול את היצירה לצורך קישוט אגף מגוריהם בבית הלבן. מנהלת המוזיאון ננסי ספקטור סירבה לבקשה, אך היא הציעה במקום את יצירתו של מאוריציו קטלאן, "אמריקה" (אסלה מצופה זהב). בסופו של דבר, לא הועברה שום יצירת אמנות לבית הלבן.

## קישורים חיצוניים

* 

## הערות שוליים

קטגוריה:ציורי שמן
קטגוריה:וינסנט ואן גוך: ציורים
האלבומים המקוריים (אלבום של שלום חנוך)

**האלבומים המקוריים** הוא מארז תקליטורים של הזמר שלום חנוך, שיצא בשנת 2013 על ידי חברת NMC.

## תכולת המארז
האלבומים הכלולים במלואם במארז לפי סדר כרונולוגי:
# **[[רק בן אדם]]** (1988) (אורך: 01:08:34)
# **[[בגלגול הזה]]** (1991) (אורך: 41:02)
# **[[א-לי-מות]]** (1995) (אורך: 47:34)
# **[[ערב ערב]]** (1997) (אורך: 51:01)

## קישורים חיצוניים

*המארז באתר "מוזיקה ישראלית"
*המארז באתר "דיסק סנטר"

קטגוריה:אלבומי שלום חנוך
קטגוריה:מארזי תקליטורים
קטגוריה:אלבומי חברת NMC יונייטד אנטרטיינמנט
הליגה נגד מסכות של סן פרנסיסקו

ממוזער|אנשים חובשים מסכות בתור לחנות בסן פרנסיסקו, אוקטובר 1918
**הליגה נגד מסכות של [[סן פרנסיסקו]]** הייתה תנועת מחאה, שהוקמה בשנת 1918 בסן פרנסיסקו נגד ההוראה לחבוש מסכות במהלך מגפת השפעת הספרדית.

## רקע
מגפת השפעת הספרדית הגיעה לסן פרנסיסקו בסתיו 1918. המקרה המתועד הראשון היה בסוף ספטמבר, ובאמצע אוקטובר היו בעיר יותר מ-2,000 חולי שפעת. מועצת הבריאות בעיר נקטה בצעדים שונים כדי לנסות לבלום את המחלה, בהם איסור התקהלות וסגירת בתי ספר ותיאטראות. נותני שירותים, בהם עובדי מספרות, בתי מלון, בנקים, חנויות ומרפאות, נדרשו לחבוש מסכות. ב-25 באוקטובר קבעה מועצת העיר תקנה לפיה כל אדם בעיר חייב לחבוש מסכה בציבור, למעט בזמני ארוחות.

בתחילה הייתה היענות גבוהה לתקנות, ועל פי הערכות כ-80% מהתושבים חבשו מסכה בציבור. נציגי הצלב האדום מכרו מסכות ליד מסוף המעבורת, עבור המבקרים שהגיעו לעיר.

בודדים התלוננו על הדרישה לחבוש מסכה. אדם שלא חבש מסכה, או חבש אותה שלא כראוי, קיבל אזהרה על "הפרת סדר", ועונש של קנס או מאסר על הפרה חוזרת. ראש העיר וקצין הבריאות בעיר נאלצו לשלם קנסות לאחר שצפו בקרב אגרוף ללא מסכות.

ההוראה לחבוש מסכות בוטלה ב-21 בנובמבר 1918, ונכנסה שוב לתוקף ב-17 בינואר 1919 עם תחילתו של גל שני, בו נוספו בעיר כ-600 חולים חדשים מדי יום.

## הקמת הליגה
הדרישה לחבוש מסכה בגל השני עוררה תרעומת רבה בקרב התושבים, שהתארגנו באופן ספונטני והקימו תנועה שורשית בשם **"הליגה נגד מסכות של סן פרנסיסקו"**. בין חברי הליגה נכללו רופאים, אזרחים, פעילי זכויות אדם ועובדי מדינה. המפגש הראשון נערך ב-25 בינואר 1919 באולם "Dreamland Rink" ששימש להחלקה על הקרח והופעות מוזיקה, והשתתפו בו בין 4,000 ל-5,000 איש. נשיאת הליגה, אי. סי. הרינגטון, הייתה סופרת, עורכת הדין, פעילה למען זכויות האישה וזכויות עובדים, ונודעה כמבקרת נוקבת של ראש העיר, .

חלק מהמשתתפים החתימו עצומות נגד מסכות, אחרים קראו לפטר את קצין הבריאות בעיר או את ראש העיר. חלק מהמתנגדים למסכות התבססו על מחקרים מדעיים שהטילו ספק ביעילותן, והסתמכו בעיקר על עמדת האיגוד האמריקני לבריאות הציבור, שהתכנס בשיקגו בדצמבר 1918 וקבע שאין לחייב את הציבור לחבוש מסכה, אלא רק אנשי צוות רפואיים. בנוסף לכך טענו חברי הליגה שהדרישה לחבוש מסכה מהווה הפרת זכויות אדם.

המוחים ציינו גם שקציני הבריאות בערים אחרות בארצות הברית פסקו שאין צורך לחבוש מסכות. עקב טענה זו קצין הבריאות של סן פרנסיסקו מתח ביקורת על מועצת הבריאות של קליפורניה, שהטילה ספק ביעילותן של המסכות, ואמר: "גישה זו של מועצת הבריאות מעודדת את הליגה נגד מסכות."

ב-27 בינואר 1919 הגישה הליגה למועצת העיר עצומה נגד חבישת מסכות, שזכתה לפרסום בעיתונים רבים בעולם. ההוראה לחבוש מסכות בוטלה ב-1 בפברואר 1919, בהמלצת מועצת הבריאות של קליפורניה.

## ניתוחים והשוואות היסטוריות
מחקרים רפואיים מייחסים יעילות רבה לחבישת מסכות כצעד למניעת הידבקות, ומצביעים על ירידה בתמותה בסן פרנסיסקו בעקבות ההוראה לחבוש מסכות. מספר החולים היומי החל לרדת כבר ב-17 בינואר 1919 והמשיך לרדת עד לתום הגל השני בעיר.

במהלך התפרצות נגיף הקורונה בארצות הברית ב-2020 קמו  נגד צעדי ריחוק חברתי שהוטלו על האוכלוסייה. פעילותן של תנועות אלה הושוותה לפעילות הליגה של סן פרנסיסקו ב-1919.

## קישורים חיצוניים
* .
* 

קטגוריה:מחאה בארצות הברית
קטגוריה:סן פרנסיסקו: היסטוריה
קטגוריה:ארצות הברית: בריאות ורפואה
עמוס גזית

**עמוס גזית** (נולד ב-22 ביולי 1936) הוא הנשיא והמייסד של חברת עמוס גזית בע"מ, המתמחה ביבוא ושיווק של ציוד רפואי וציוד בטיחות בישראל משנת 1958. בשנת 2019 קיבל תעודת חבר של כבוד מטעם האיגוד הישראלי לאורתופדיה. במסגרת פעילותו הבינלאומית וקשריו הענפים בעולם הביא לישראל טכנולוגיות חדשניות כמו תאי לחץ, שתלים אורתופדים, מכונות הנשמה ושאר ציוד מיגון ורפואה מציל חיים.

## קורות חיים
נולד בתל אביב, לסוניה ואברהם למברגר. האב היה בעליה ומנהלה של חנות מכולת קטנה ברחוב נחלת בנימין, דבר שהשפיע רבות על דרכו של עמוס כאיש עסקים מצליח בישראל ומחוצה לה. לעמוס שתי אחיות ואח, הוא בן הזקונים.

למד במספר בתי-ספר בישראל, ביניהם בי"ס בילו, הגימנסיה העברית "הרצליה", בית ספר חקלאי עיינות ובית הספר הגבוה למשפט ולכלכלה.

במסגרת שירותו הצבאי שימש כפקיד ציוד ראשי במפקדת חיל האוויר ברמלה, ולקח חלק במבצע קדש. לאחר שירותו הצבאי והקמת העסק, וכדי לקבל היתר לסחור עם משרד הביטחון נדרש לשנות את שם משפחתו הלועזי לשם עברי ושינה את השם ל״גזית״.

בשנת 1958 הקים את חברת "עמוס אקויפמנט קומפני", שהפכה לימים לחברת "עמוס גזית בע"מ", במטרה לקדם את תחום הרפואה והבטיחות בישראל ובשלהי אותה שנה החל לייבא לראשונה מוצרים של חברת דרגר הגרמנית (Dräger) שאותם הוא ממשיך ליבא ולייצג בישראל עד היום.

בשנת 1964 הביא לראשונה לישראל טכנולוגיה חדישה של ניתוחים אורתופדיים שלא היו קיימים באותה תקופה (נכון לאותה העת היה מקובל לגבס במקום לנתח). טכנולוגיה זו נקלטה בצורה מהפכנית בקרב כלל הרופאים בישראל, ונחשבת לחלק אינטגרלי באורתופדיה עד היום. כהוקרה על פעילות זו, גזית הוא החבר היחיד באיגוד הישראלי לאורתופדיה שאינו רופא.

בשנת 1968 ייבא לראשונה בישראל מכונות לב-ריאה חדישות ומהפכניות ששינו את אופן העבודה בחדרי הניתוח בצורה משמעותית.

בשנת 1992, לאחר מלחמת המפרץ, הקים יחד עם חברת דרגר הגרמנית והתעשייה הצבאית מפעל במצפה רמון שייצר מיליוני פילטרים למסכות גז, שמרטפים וברדסים להגנת ילדים.

בשנת 1999 פרש גזית לגמלאות ומאז ממשיך בפועלו הייצוגי בחברה.

בשנת 2020 ייבאה החברה שהקים ומכרה בישראל ציוד מציל חיים שהובא במיוחד מאירופה כגון מסכות מגן, מכונות הנשמה, סרבלים ושאר ציוד בטיחות ורפואה שהיה הכרחי לישראל בתקופת מגפת הקורונה.

כתב שני ספרים אוטוביוגרפיים על אודותיו ועל אודות החברה – ״עמוס גזית האיש מאחורי השם״ (הוצאת קווים אישיים 2008) ו״חזון, השראה ומה שביניהם״ (הוצאת עודדה יערי 2020).

## חיים אישיים
בסוף שנת 1963 הכיר עמוס את עדנה גזית (1944–2018), אז עדנה מאירהוף, והשניים נישאו ב-1964.

לעמוס ולעדנה שלושה ילדים, שתי בנות ובן.

כיום בנו של עמוס מנהל את העסק אותו הקים וממשיך את הפעילות הענפה בתחומי הרפואה והבטיחות.

לעמוס שבעה נכדים ונין, שניים מהם מתנדבי מגן דוד אדום בכירים.

## לקריאה נוספת
*
*

## קישורים חיצוניים

## הערות שוליים

קטגוריה:אנשי היישוב ילידי הארץ
קטגוריה:בוגרי בית הספר הגבוה למשפט ולכלכלה
קטגוריה:אנשי עסקים ישראלים
קטגוריה:תעשיינים ישראלים
קטגוריה:ישראלים שנולדו ב-1936
לוסי ג'ונס

**לוסי בית'ן ג'ונס** (באנגלית: **Lucie Bethan Jones;** נולדה ב -20 במרץ 1991) היא זמרת, שחקנית ודוגמנית וולשית. ג'ונס ייצגה את הממלכה המאוחדת באירוויזיון 2017 עם השיר "Never Give Up on You".

## קריירה
ג'ונס נולדה בפנטריץ' (Pentyrch), כפר קטן סמוך לקארדיף, ויילס.

ג'ונס החלה להתפרסם בשנת 2009 כשהגיעה לאודישן בעונה השישית של "The X Factor" בו שרה את השיר "I Will Always Love You", של הזמרת האמריקאית ויטני יוסטון. היא התקדמה בתוכנית לשלב ההופעות החיות, והייתה בקבוצה תחת דני מינוג. ג'ונס הגיעה לשמינייה האחרונה בתוכנית והודחה.

לאחר שהודחה מהתכנית, ג'ונס הוחתמה בחברת "Select Model Management" והחלה בקריירת דוגמנות.

במאי 2010, הוחתמה ג'ונס על ידי קמרון מקינטוש על מנת לגלם את קוזט בתיאטראות וסט אנד במחזמר "עלובי החיים". עוד באותה השנה הופיעה בפרק "הרפתקאות שרה ג'יין, אבודים בזמן: חלק שני". ג'ונס גילמה גם את ויקטוריה במחזמר "אמריקן פסיכו" בבית תיאטרון אלמיידה בדצמבר 2013.

בפברואר 2015 גילמה ג'ונס את מלודי בסדרה "רציחות במידסומר", אשר שודרה ב-ITV. באפריל אותה השנה, שיחקה ג'ונס את תפקידה של אמה במופע "כמוני", בתיאטרון ווטרלו. במרץ אותה השנה, לוהקה לתפקיד מולי בסיבוב ההופעות הסיני בסרט "Ghost the Musical". באפריל 2016 שיחקה במחזמר את התפקיד הראשי של אלי וודס בעיבוד לסרט "לא רק בלונדינית" בתיאטרון קורב לסטר (Curve Leicester). עדו באותה השנה, לוהקה לתפקיד מורין ג'ונסון בסיבוב ההופעות בבריטניה באופרת הרוק, "רנט".

בינואר 2017 התמודדה ג'ונס בגמר הלאומי של הממלכה המאוחדת הבוחר את נציג המדינה לאירוויזיון 2017, היא התמודדה עם השיר, "Never Give Up on You", אשר נכתב בשיתוף פעולה עם זוכת אירוויזיון 2013, אמילי דה פורסט. ב-27 בינואר, זכתה ג'ונס בתוכנית ובכך זכתה לייצג את מדינתה באירוויזיון 2017 אשר נערך בקייב, אוקראינה.

בגמר התחרות, אשר נערך ב-17 במאי, ביצעה ג'ונס את השיר השמונה עשרה בסדר השירים בגמר וסיימה במקום ה-15 בתחרות מתוך 26 מדינות, עם 111 נקודות. הייתה זו התוצאה הטובה ביותר של הממלכה המאוחדת בתחרות מאז אירוויזיון 2011. ג'ונס אף הצליחה להשיג 12 נקודות (הכמות הגבוהה ביותר) מצוות השופטים של אוסטרליה. מאמר שפורסם בכתב העת *International Business Times* טענה ג'ונס כי היא מאשימה את סוגיית הבקרזיט בתוצאה המאכזבת בתחרות.

## קישורים חיצוניים

## הערות שוליים

קטגוריה:נציגי הממלכה המאוחדת באירוויזיון
קטגוריה:שחקניות ולשיות
קטגוריה:זמרות ולשיות
קטגוריה:משתתפי אירוויזיון 2017
קטגוריה:דוגמניות ולשיות
קטגוריה:משתתפי אקס פקטור (בריטניה)
קטגוריה:בריטיות שנולדו ב-1991
קטגוריה:בריטים שנולדו ב-1991
ארצ'י והאדם הקדמון

**ארצ'י והאדם הקדמון** (באנגלית: **The Archies in Jugman**) הוא סרט הנפשה טלוויזיוני אמריקאי, מסוגת ספורט וקומדיה, אשר מבוסס על סדרת ההנפשה "התעלומות המוזרות של ארצ'י", סדרה המבוססת על דמויות של ארצ'י קומיקס. הסרט בוים על ידי סקוט המינג, נכתב על ידי מרתה מורן, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא החמישי בסדרה.

הסרט שודר לראשונה בארצות הברית בערוץ ניקלודיאון ב-3 בנובמבר 2002. בישראל הסרט הופץ לראשונה בשנת 2014 בדיבוב לעברית, כאשר הסדרה עלייה מבוסס הסרט אינה דובבה לעברית ושודרה בתרגום עברי בערוץ הילדים כחלק מרצועת השידור "טלמאניה". אורך הסרט הוא כ-74 דקות, ושפת המקור שלו היא אנגלית.

## תקציר העלילה
לאחר שמערכת חימום חדשה מופעלת תחת התיכון בו ארצ'י וחבריו לומדים, אדם קדמון, שלמעשה הוא צאצאו של ראש-כד, והממותה שלו מופשרים מהקרח בו היו קפואים. ארצ'י וחבריו מוצאים את האדם הקדמון, המכונה "איש-כד" בדומה לשמו של ראש-כד, ויחד הם מלמדים אותו כיצד לחיות בעולם המודרני. במהלך הסרט רואים כיצד ארצ'י וחבריו עוברים הרפתקאות מצחיקות יחד עם איש-כד בכל מיני סיטואציות, ביניהן החיים בבית, משחק פוטבול ואכילה במסעדה.

## דמויות ומדבבים
בימוי הדיבוב העברי נעשה על ידי טליה ברקאי, והופק על ידי יעל אללוף ודן שצברג.

## קישורים חיצוניים

* 

## הערות שוליים

קטגוריה:סרטים מבוססי סדרות טלוויזיה
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי ספורט
קטגוריה:סרטי טלוויזיה אמריקאיים
קטגוריה:סרטים באנגלית
קטגוריה:סרטי 2002
מטילדה בראון

**מטילדה בראון** (באנגלית: **Matilda Browne**; 8 במאי 1869 - 3 בנובמבר 1947) הייתה אמנית אימפרסיוניסטית אמריקאית שצוינה בזכות ציורי הפרחים שלה וסצנות הכפר. היא הייתה האישה היחידה בכפר האומנים אולד ליים, שנלקחה ברצינות כציירת על ידי עמיתיה הגברים.

## ביוגרפיה
בילדותו בניוארק, ניו ג'רזי, גרה מטילדה בראון בשכנותו של האמן תומאס מורן, שנודע בזכות נופיו ובמיוחד בזכות ציוריו הגדולים של הפארק הלאומי ילוסטון. הוא איפשר לשכנתו בת ה-9 להיכנס לאולפן שלו לצפות בו עובד לפני שהזמין אותה להתנסות לצייר בצבע, במברשת ובבד. הכישרון הטבעי שלה היה ברור. הוא עודד אותה לקחת שיעורי אמנות נוספים, ובגיל 12 התקבל אחד מציורי הפרחים שלה לתערוכה באקדמיה הלאומית לעיצוב בניו יורק.

עד מהרה התעניינה בציור חיות משק ונסעה עם אמה לאירופה בשנת 1889 ללמוד אצל ציירי בעלי חיים בצרפת ובהולנד. בראון למד אצל מורים פרטיים - אלינור וקייט גרנדורקס (1854–1917, 1851–1913), פרדריק פרייר (1849–1908), צ'ארלס מלוויל דיואי (1849–1937), ז'וליאן דופרה (1851–1910) בברביזון, והנרי ביסבינג (1849–1933) בהולנד.
ממוזער|286x286 פיקסלים|מטילדה בראון, גן פרחים, 1907
לאחר שחזרה מאירופה לני-יורק בראשית שנות ה-90, החלה להציג בתערוכות במטרופולין. באופן המשמעותי ביותר, בהתחשב בחיבתה לציור בעלי חיים, היא למדה אצל קרלטון וויגינס (1848–1932), צייר נוף ידוע וצייר בקר.  בראון הציגה את עבודותיה בארמון האמנויות בתערוכה הקולומביאנית העולמית בשנת 1893 בשיקגו, אילינוי. 

## בכפרי אומנים
היא עבדה בכפרי אומנים בגריניץ' בקונטיקט, ובקוס קוב, קונטיקט בסוף שנות ה-90. לאורך הקריירה שלה היא עבדה לסירוגין באולד ליים, קונטיקט בשנים 1905–1906 ומדי פעם בשנים 1911 - 1924. מטילדה בראון שכרה בית במרכז הכפר ליים, ונראה כי הוא מוצג ברקע הציור "הגן" (1915). היא הוצגה על ידי המדריך שלה הצייר קרלטון וויגינס בפני האמנים שהיו ב"פנסיון פלורנס גרינסוולד" באולד ליים.

בשנת 1905, כשביקרה לראשונה באולד ליים, בגיל 36, היא כבר זכתה במספר פרסים וביססה את המוניטין שלה. האומנים ב"פנסיון פלורנס גרינסוולד" ביקשו ממטילדה בראון לצייר על דלת המקום, והיא תרמה זוג ציורים על הדלת המובילה לחדר השינה של בעלת הפנסיון גברת פלורנס. הציורים היו סצנה של עגלים הרועים מתחת לעץ.
ממוזער|288x288 פיקסלים|מטילדה בראון, אישה עם קמונו בגן פרחים (כנראה ביתה) 1915
מתילדה הייתה גם האישה היחידה שנכללה בציור קיר על מושבת האמנים שהצייר הנרי רנקין פוור צייר מעל האח בחדר האוכל של הפנסיון. אלה היו מחוות כבוד יוצאות דופן, מכיוון שמושבה האומנים שנשלטה על ידי הגברים, הסתכלה בדרך כלל על האמניות בזלזול - כפי שניתן ללמוד בצורה הטובה ביותר מהמקרה של וילארד מטקלף שצייר סטודנטית צעירה לאומנות בצורה "לא סימפתטית" (1907). 

## ניו-יורק
בשנת 1918 מטילדה בראון הפכה לאשתו השנייה של פרדריק ואן ווייק. היא ובעלה התגוררו בביתו במנהטן, ניו יורק. בשנת 1932 פורסמו איוריה בספרו של בעלה, "זכרונות של ניו-יורקר ותיק". 

לאחר מותו של פרדריק ואן ווייק ב-16 בפברואר 1936, מטילדה בראון חזרה לגריניץ' לחיות. 

מטילדה בראון נפטרה בגריניץ' בקונטיקט ב-3 בנובמבר 1947 בגיל 78.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:ציירות אימפרסיוניסטיות אמריקאיות
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1947
קטגוריה:אמריקאים שנפטרו ב-1947
מושונאודוואר

**מושונאודוואר** (בהונגרית: **Mosonudvar**) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 2010 לאחר שפוצל מהעיר מושונמגיארובאר.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:יישובים שהוקמו ב-2010
שאנסון רוסי

**שאנסון רוסי** (ברוסית: **Русский шансон**, "רוסקיי שאנסון", מצרפתית: שאנסון) הוא מונח קולקטיבי שמשמש לציון ז'אנרים שונים של מוזיקה רוסית: רומנסה עירונית, שירי מלחמה, שירי מהגרים ושירי אסטרדה מסוימים.

## היסטוריה
בתעשיית המוזיקה הרוסית, המונח "שאנסון רוסי" הוצג כאיפמיזם בשנות התשעים, כשיר קרימינלי "Blatnaya pesnya" החל להישמע על הבמה, ברדיו ובטלוויזיה, והוא עובר פופולריזציה על ידי תחנת הרדיו המפורסמת באותו הם "שאנסון רוסי". לפיכך, מושג השאנסון הרוסי כולל פרפורמרים שונים למדי - מפיוטר לשצ'נקו, מיכאל שופוטינסקי ומיכאל קרוג ועד קלבדיה שולז'נקו ומארק ברנס, מה שהופך את המונח הזה לבלתי עקבי ולא מקובל על כולם. כך או אחרת, מאז 2002, נערך טקס חלוקת פרס "שאנסון השנה" בארמון הקרמלין הממלכתי.

שאנסון רוסי הוא שיר בעל אופי חברתי אופייני, שמבוצע לרוב בגוף ראשון.

## קישורים חיצוניים
* אתר רשמי של "רדיו שאנסון"
* אנציקלופדיה של שאנסון רוסי

## הערות שוליים

קטגוריה:סגנונות מוזיקליים
קטגוריה:שאנסון רוסי
אדמון שחור-עין

**אדמון שחור-עין** (שם מדעי: *Myripristis murdjan*) הוא מין של דג מסוג אדמון ממשפחת הברקניים, החי באזור האינדו-פסיפי ממפרץ אילת ומזרח אפריקה עד לגינאה החדשה ואיי שלמה בעומקים של 1–50 מטרים. הוא תואר מדעית בשנת 1775 על ידי חוקר הטבע השוודי פטר פורסקל.

## מידע כללי
האדמון שחור העין מגיע לאורך 20 ס"מ בממוצע, ואורכו המרבי עד 60 ס"מ. צבעו הכללי אדום או ורוד, עם כתמים שחורים בשולי מכסה הזימים ומעל העיניים שהעניקו לו את שמו. קוטר העין גדול במיוחד ועולה על אורך החרטום, ובניגוד למרבית בני משפחתו אין לו קוץ על מכסה הזימים. קשקשי גופו גדולים ומסודרים בשמונה שורות. הסנפירים שלו אדומים בדרך כלל וקצותיהם לבנים.

האדמון שחור העין פעיל לילה ובמשך היום מסתתר בקבוצות קטנות בנקיקים ושוניות. הוא ניזון מחסרי חוליות ובעיקר מסרטנים וזואופלנקטון.

האדמון מוגדר כמין ללא חשש  על ידי הרשימה האדומה של IUCN.

## קישורים חיצוניים

## הערות שוליים

קטגוריה:ברקנאים
קטגוריה:טקסונים שתוארו בידי פטר פורסקל
קטגוריה:דגים במפרץ אילת
קטגוריה:בעלי חיים שתוארו ב-1775